钦定古今图书集成/明伦汇编/氏族典/第452卷 > 范初
## 钦定古今图书集成/明伦汇编/氏族典/第452卷 > 范初

按《万姓统谱》：初字世元，休宁人。正德丁丑，授山西隰
州知州。克己勤民，兴利革弊，视学宫颓坏，饰而新之。
隰有豪恶，尝为州害，初下车，悉捕寘之法，士民踊跃。
邻陜番乘机窃发，闻初威名，乃相戒曰：“此范太守所
辖地也。”自是勿敢犯境。后陞九江府同知。时有疑狱，
久不能决，初一讯得其情，部民有“发摘如神”之谣。